HMS Shark (54S)

Το HMS Shark ήταν υποβρύχιο κλάσης S, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το Βασιλικό Ναυτικό. Ολοκληρώθηκε το 1934 και έλαβε μέρος σε επιχειρήσεις στον Β΄ Παγκόσμιο Πόλεμο.

 Περιγραφή 

Τα σκάφη της δεύτερης ομάδας υποβρυχίων κλάσης S ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη Βόρεια Θάλασσα και τη Βαλτική.Harrison, Chapter 16 Είχαν ολικό μήκος 63,6 m, πλάτος 7,3 m και μέσο βύθισμα 3,6 m. Το εκτόπισμά τους ήταν 780 t (768 LT) στην επιφάνεια και 980 t (960 LT) σε κατάδυση.Chesneau, p. 49 Μπορούσαν δε να επιχειρούν σε βάθος έως και 91 m.McCartney, p. 6 Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο κινητήρες ντίζελ που μπορούσαν να αποδώσουν έως και 775 bhp έκαστος ενώ σε κατάδυση αναλάμβαναν δύο ηλεκτροκινητήρες των 650 hp. Μπορούσαν να φτάσουν τους 13,75 kn στην επιφάνεια και τους 10 kn σε κατάδυση.Bagnasco, p. 110 Η εμβέλειά τους πλέοντας στην επιφάνεια έφθανε τα  με ταχύτητα 10 kn και τα  με ταχύτητα 2 kn εν καταδύσει.

Διέθεταν έξι τορπιλοσωλήνες των 533 mm στην πλώρη και μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 76 mm.

 Επιχειρησιακή ιστορία 
Το Shark παραγγέλθηκε στις 2 Ιανουαρίου 1933, η ναυπήγησή του ξεκίνησε στις 12 Ιουνίου του ίδιου έτους στο Βασιλικό Ναυπηγείο στο Τσάταμ () και καθελκύστηκε την 31η Μαΐου 1934. Ολοκληρώθηκε την 31η Δεκεμβρίου 1934.Akermann, p. 334

Η πορεία του υποβρυχίου μετά το ξέσπασμα του Β΄ Παγκοσμίου Πολέμου ήταν βραχύβια. Στις 5 Ιουλίου 1940 βρισκόταν στα ανοικτά των νορβηγικών ακτών όταν δέχτηκε επίθεση γερμανικών αεροσκαφών. Το πλήρωμα του Shark κατάφερε να βυθίσει ένα από τα επιτιθέμενα αεροσκάφη, συγκεκριμένα ένα Do 17. Εξαιτίας των ζημιών που υπέστη και του ενδεχομένου δεύτερης επίθεσης της Luftwaffe αποφασίστηκε η παράδοσή του. Την επομένη, περίπου στις 04:00, πλησίασαν στο σημείο τα γερμανικά ναρκαλιευτικά M-1803, M-1806 και M-1807 για να παραλάβουν το πλήρωμα του Shark. Στη συνέχεια οι Γερμανοί ρυμούλκησαν το Shark, αλλά το πλήρωμα την είχε ήδη φροντίσει ώστε να βυθιστεί πριν το εγκαταλείψει. Εν μέσω ζητωκραυγών από τους αιχμάλωτους Βρετανούς ναύτες, τα πληρώματα των γερμανικών πλοίων αναγκάστηκαν να κόψουν τα σχοινιά πριν το Shark βυθιστεί και παρασύρει μαζί του τα ρυμουλκά πλοία. Το βρετανικό υποβρύχιο βυθίστηκε περίπου  δυτικά-νοτιοδυτικά της νορβηγικής πόλης Έγκερσουντ (Egersund).

 Παραπομπές 

 Βιβλιογραφία 








Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου